poraste našli mŕtvolu.
HUMENNÉ/SVETLICE. Nález oznámili polícii. Krajská policajná hovorkyňa Magdaléna Fečová uviedla, že polícia kontaktovala príbuzných mesiac nezvestnej 69-ročnej dôchodkyne Márie T. z Humenného. Tí ju v stredu opoznali.
Rozsiahle pátranie
Mária T. odišla z domu ešte 11. februára poobede. Vybrala sa do obce Zbojné, odkiaľ pochádzala. Chcela navštíviť príbuzných a skontrolovať rodičovský dom. Do Zbojného mala cestovať autobusom. K príbuzným neprišla. Domov sa nevrátila a nepodala o sebe žiadne správy. Rodina okamžite zalarmovala políciu. Obavy o jej život stupňovalo vedomie, že dôchodkyňa trpela ochorením, ktoré zapríčiňovalo jej zlú orientáciu v priestore. "Po nezvestnej sme vyhlásili celorepublikové pátranie. Do pátracích akcií sa aktívne zapojili policajti z blízkych okresov, ale aj z Vranova, Trebišova a Michaloviec. Po okolí spolu s policajtmi hľadali aj príbuzní a občania z okolitých obcí," hovorí riaditeľ OR PZ v Humennom Jozef Seman. Počas pátrania vyšlo najavo, že žena z autobusu nevystúpila v Zbojnom, ale o tri kilometre ďalej. V Svetliciach. V dedine ju videli dvaja ľudia. Pýtala sa na cestu do Zbojného. Ukázali jej smer. Kam z dediny odišla, však už nevie nikto. Pátralo sa vo všetkých smeroch od obce.
Zalarmovali aj Interpol
"Nezvestnú mala hľadať letka ministerstva vnútra. Pre zlé poveternostné podmienky, ktoré trvali tri dni, nemohla vzlietnuť," hovorí Seman. Do pátracej akcie sa zapojil záchranný tím z Gabčíkova - osemnásť ľudí so špeciálne vycvičenými psami. Bezvýsledne. Keďže nezvestná pani mala dcéru v Čechách, do úvahy pripadla aj možnosť, že za ňou odcestovala. Do akcie sa zapojila Železničná polícia, česká polícia a Interpol. Príbuzní žili mesiac v neistote. "Privolaná lekárka, ktorá v utorok na mieste nálezu obhliadla telo, nezistila vonkajšie stopy úmrtia cudzím zavinením. Bude vykonaná súdno-zdravotná pitva," uviedol Seman. Podľa miesta nálezu je pravdepodobné, že dôchodkyňa sa zo Svetlíc rozhodla vrátiť do Zbojného pešo. Vydala sa však zlým smerom. Kráčala von z obce k lesom a poľskej hranici. Je možné, že poblúdila a zastihla ju noc. Podľa slov polície je terén, v ktorom ju muži náhodne našli, náročný a členitý.
.